Document ID: /roh_data/filtered/fineweb-2-filterrobots_roh.jsonl.gz/39247

En il conturn dal festival da la festa da Goa a Rona haja la polizia gia tschiffà trais martgadants da drogas, ch’hajan gì enfin 200 grams marihuana per vender al festival. Per far attent sin ils privels dal consum da drogas, ha la fundaziun «Contact Netz» in stan al festival. «Il mument vegnan vendidas pirlas d’Extasy ch’èn dosadas fitg autas», ha ditg Hannes Hergarten, il responsabel dal stan. El emprovia da persvader ils visitaders ch’els consumeschian per exempel mo ina mesa pirla, sch’els na possian betg desister da drogas. Ad el èsi conscient, ch’i n’è betg pussaivel d’evitar il consum da drogas al festival.
RTR, fb